Расія, якая жыве на бочцы з порахам і не вылазіць з тэрарыстычных актаў дагэтуль не мае дзейснай сістэмы бяспекі. Толькі калі клюнуў чырвоны певень, кіраўнік МНС Расіі Сяргей Шайгу паведаміў, што цягам бліжэйшых месяцаў будзе рэалізаваны пілотны праект па забеспячэнні бяспекі ў метро. Прэзідэнт РФ Дзмітрый Мядзведзеў падпісаў адпаведны ўказ. А няўжо да гэтага тэрактаў не было? Нечым нагадвае беларускую сітуацыю. Толькі пасля інцыдэнта на Дзень незалежнасці органы аховы правапарадку пачалі прымаць сапраўды дзейсныя меры падчас масавых акцый і мерапрыемстваў. Так, мажліва, яны і нязручныя, але ўсё ж лепш патрываць агляд на металашукальніку, чым атрымаць калецтва. Але гэты прынцып дзейсны толькі тады, калі вартаўнік не ёсць уласна злодзеем.